Adipose tissue distribution and cardiometabolic risk in children and adolescents
Independent Research Fund Denmark
Københavns Universitet
Børn og unge med overvægt har forskellige fordelinger af fedtvæv. Om fedtcellerne primært sidder i bughulen eller på hofter og lår, og hvordan fedtvævet fungerer, kan have stor betydning for tidlig udvikling af sukkersyge og hjerte-kar-sygdom. I dette studie ønsker vi at undersøge sammenhængen mellem mængden og placeringen af det hvide fedtvæv og forstyrret metabolisme blandt børn og unge, som har modtaget behandling for overvægt. Vi vil undersøge, hvordan fedtvævet og den forstyrrede metabolisme ændrer sig under behandling, og hvorvidt disse ændringer kan forudsiges af vores sammensætning af gener og fedtstoffer og proteiner i blodet. Udover kliniske mål for fedtvævets mængde og fordeling, vil vi også kigge på fedtvævets hormoner og cellebiologi. Studiet tager udgangspunkt i mere end 1.100 børn og unge der har modtaget behandling i Enheden for Børn og Unge på Holbæk Sygehus. Vi forventer, at dette studie vil bibringe os vigtig viden omkring, hvordan fedtvævet opfører sig når man har overvægt, og hvorfor nogle udvikler mere forstyrret metabolisme end andre. Denne viden kan potentielt omsættes til den kliniske hverdag med henblik på at tilbyde en mere individualiseret og intensiveret behandling for overvægt.
Research Projects (Max 10 MDKK) / DFF-Forskningsprojekt1 / grant